
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 45 


29 Ιανουάριου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Έγκριση αναπροσαρμογής τιμολογίων ΟΛΘ . 1 

Έγκριση Οργανισμού Εσωτερικής Υπηρεσίας του 
ΚΑΠΗ Δήμου Νέας Ιωνίας Ν. Αιτω/νίας . 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 3422.03Δ/03/97 (1) 

Έγκριση αναπροσαρμογής τιμολογίων ΟΛΘ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α. Των άρθρων 10 και 11 του Ν.Δ. 449/70 «Περί μετο- 
νομασίας της ΕΖΛΘ σε Οργανισμό Λιμένος Θεσσαλονίκης 
και συμπληρώσεως των αρμοδιοτήτων αυτού». 

β. Του άρθρου 17παρ. 3τουΝ. 1220/81 «Περίσυμπλη- 
ρώσεως της περί ΟΛΠ νομοθεσίας και άλλων τινών διατά¬ 
ξεων». 

γ. Του άρθρου 8 πσρ. 1 του Ν.Δ. 1198/72 «Περί του 
τρόπου ρυθμίσεως των όρων αμοιβής και εργασίας του επί 
σχέσει εργασίας Ιδιωτικού Δικαίου Προσωπικού του Δημο¬ 
σίου των ΟΤΑ και ΝΠΔΔ και τροποποιήσεως διατάξεων 
της περί συλλογικής συμβάσεως εργασίας νομοθεσία». 

δ. Του Π.Δ. 372/1995 (ΦΕΚ 201 /Α ). 

ε. Την αριθ. 3422.03/07/95/21.11.95 ΚΥΑ (ΦΕΚ 998 
Β795). 

2. Την κοινή απόφαση των Υπουργών Εμπορικής Ναυτι¬ 
λίας και Εργασίας αρ. 46301/14/71/24.7.1971 (ΦΕΚ 
472Β771). 

3. Την αριθ. 1107147/1239/0006Α/4.10.1996 (ΦΕΚ 
922 Β77.10.96) κοινή απόφαση του Πρωθυπουργού και 
του Υπουργού Οικονομικών «Ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών». 

4. Το άρθρο μόνο παράγραφος 2Β του Π.Δ. 184/95 
(ΦΕΚ 96Α/30.5.95) «Περί περιορισμού συναρμοδιοτήτων 
κατά την έκδοση υπουργικών αποφάσεων σε θέματα αρ- 
μοδιότητος Υπουργείου Εμπορικής Ναυτιλίας». 


5. Το έγγραφο αρ. πρωτ. Γ 5152/5.11.96 του ΟΛΘ με 
το οποίο μας διαβιβάστηκε η αριθ. πρωτ. 24985/7.10.96 
Πράξη του ΔΣ/ΟΛΘ. 

6. Το αριθ. 39470/517/17.12.96 έγγραφο ΥΠΕΘΟ/ 
Διεύθυνση Μακροοικονομικής Ανάλυσης/Τμήμα Τιμών. 

7. Ότι από τις διατάξεις της απόφασης αυτής προκαλεί- 
ται οικονομική επιβάρυνση του Προϋπολογισμού του ΟΛΘ 
(ΝΠΔΔ), ύψους 530.000.000 δραχμών για τον πρώτο 
χρόνο εφαρμογής της και 235.000.000 δρχ. για το δεύ¬ 
τερο. Η ανωτέρω δαπάνη θα καλυφθεί από τους Κωδικούς 
0200 και 0500 του Προϋπολογισμού ΟΛΘ όπου υπάρχει 
πρόβλεψη. 

Η επιβάρυνση αυτή με την επιδιωκόμενη βελτίωση του 
εργασιακού καθεστώτος, την αύξηση της παραγωγικότη¬ 
τας και την προσέλκυση νέων φορτίων προβλέπεται ότι 
σταδιακά θα μειωθεί μέχρι πλήρους εξάλειψής της, απο¬ 
φασίζουμε: 

Την τροποποίηση και τη μερική έγκριση της απόφασης 
του Διοικητικού Συμβουλίου του Οργανισμού Λιμένος 
Θεσσαλονίκης αριθ. 24985/30.10.96 και συγκεκριμένα 
ως προς το Β και Γ μέρος που αφορούν ρυθμίσεις και ανα¬ 
προσαρμογές των τιμολογίων είσπραξης δικαιωμάτων 
ΟΛΘ και τιμολογίων πληρωμής φορτοεκφορτωτικών δι¬ 
καιωμάτων Σωματείων ΟΛΘ ως εξής: 

Α. Στο τιμολόγιο είσπραξης δικαιωμάτων ΟΛΘ να γίνουν 
οι εξής ρυθμίσεις: 

α) Καταργούνται οι υπερωριακές προσαυξήσεις από την 
0730-2200 (α και β βάρδια σε εργασία πλοίων με ανάλογη 
τροποποίηση των σχετικών άρθρων που καθορίζουν το 
ωράριο εργασίας με την εξαίρεση της επομένης παραγρά¬ 
φου (γ). 

β) Προσαυξάνονται μόνο οι τιμές εκείνες των τιμολο¬ 
γίων που εμπεριέχουν εργατικά δικαιώματα κατά 12% των 
γενικών φορτίων και 8% των ΤΠΑΝ5ΙΤ φορτίων, όπως ει¬ 
δικότερα αναφέρονται παρακάτω, 

Δεν προσαυξάνονται οι τιμές των αποθηκεύτρων, των 
μηχανικών και πλωτών μέσων, των λιμενικών τελών, της 
παραχώρησης χρήσης κόρων, των διελεύσεων, των εργα¬ 
τικών στο στάδιο «Αποθήκη - Πόλη και αντίστροφα» πλην 
ΤΒΑΝ8ΙΤ, των σταύλων και των ΟΟΝΤΑΙΝΕΒ5. 

γ) Προσδιορίζονται κατηγορίες φορτίων που εξυπηρε¬ 
τούνται με κανονικό τιμολόγιο έως ορισμένη ποσότητα, 
πέρα από την οποία και εφόσον το ζητήσει ο συναλλασσό¬ 
μενος, συνεχίζεται η εργασία μέχρι και τη λήξη του ωρα¬ 
ρίου με προσαυξήσεις αντίστοιχες των υπηρεσιακών. 









510 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δ) Τα ποσοστά των αυξήσεων 12% και 8% εφαρμόζο¬ 
νται σε δύο χρονικά στάδια. Στο πρώτο στάδιο που θα 
ισχύσει μετά δέκα μέρες από τη δημοσίευση της παρού¬ 
σας απόφασης στην Εφημερίδα της Κυβερνήσεως θα 
εφαρμοστεί το 6,5% στα γενικά φορτία και 4% στα ΤΗΑΝ- 
3ΙΤ φορτία. 

Τα ποσοστά αυτά θα υπολογισθούν «αθροιστικά» με τα 
ποσοστά των αυξήσεων της αριθ. 24930/7.10.96 απόφα¬ 
σης του ΔΣ/ΟΛΘ. Στο δεύερο στάδιο, που θα ισχύσει του¬ 
λάχιστον 12 μήνες μετά το πρώτο, θα εφαρμοσθεί το υπό¬ 
λοιπο 5,5% στα γενικά φορτία και 4% στα ΤΗΑΝ3ΙΤ φορ¬ 
τία με μία απόφαση του ΔΣ/ΟΛΘ που απλώς θα καθορίζει 
το χρόνο ισχύος της προσαύξησης δίχως έγκριση ΥΕΝ ή 
άλλη δημοσίευση στην Εφημερίδα της Κυβερνήσεως. 

Ειδικότερα: 

1. Στο «Τιμολ. αριθ. 3» στην παρ. 6 η τιμή των 150 δρχ. 
προσαυξάνεται 6,5% 

2. Το «Άρθρο 7» επαναδιατυπώνεται ως εξής: 

Α. ΚΑΝΟΝΙΚΟ ΩΡΑΡΙΟ 

1. Το Συμβατικό Λιμάνι λειτουργεί σε 2 βάρδιες, κανονι¬ 
κής εργασίας. 

1.1. Το ωράριο του εργατικού δυναμικού είναι: 
α' βάρδια Δευτέρα - Παρασκευή: 07.30 - 15.00 

Σάββατο : 08.00- 13.00 

β' βάρδια Δευτέρα - Παρασκευή: 14.30 - 22.00 

2.2. Στο στάδιο εργασίας «Αποθ. χώροι - Πόλη και αντί¬ 
στροφα, ισχύει ως κανονικό το συνεχές ωράριο των Υπη¬ 
ρεσιών ΟΛΘ (α' βάρδια), πλην των φορτίων ΤΒΑΝ5ΙΤ για 
τα οποία ισχύει το καθεστώς α' και β' βάρδιας. 

2. Το ΟΟΝΤΑΙΝΕΒ5 ΤΕΗΜΙΝΑΙ-, λειτουργεί σε 24ωρη 
βάση (3 βάρδιες) 365 ημέρες το χρόνο. 

2.1. Το ωράριο του εργατικού δυναμικού είναι: 
α' βάρδια: 08.00- 15.30 

β' βάρδια: 16.00 - 23.30 
γ' βάρδια: 00.01 - 07.30 

2.2. Το κανονικό ωράριο για εξαγωγές «εμπορευματοκι¬ 
βωτίων από το ΟΟΝΤΑΙΝΕΒ ΤΕΒΜΙΝΑΙ. στην πόλη είναι 
Δευτέρα - Παρασκευή: 08.00 - 19.00 (Απόφ. ΔΣ/ΟΛΘ 
24662/4.3.96, ΦΕΚ 384 Β727.5.96). 

Β. ΠΡΟΣΑΥΞΗΣΕΙΣ 

1. Φορτοεκφόρτωση φορτηγίδων σε κανονικό ωράριο 
.50%. 

2. Εργασίες σε ΘΕΕΡ ΤΑΝΚ3, Ε00ΚΕΒ3, ΨΥΓΕΙΑ 

(Ψύξη κάτω από + 4 Οο) ΔΙΑΔΡΟΜΟΥΣ (πληνεμπορευμά¬ 
των της κατηγορίας ΙΙΑ3).50%. 

Γ. ΕΡΓΑΣΙΕΣ ΜΕΤΑ ΚΑΝΟΝΙΚΟ ΩΡΑΡΙΟ ΚΑΙ ΤΙΣ ΑΡ¬ 
ΓΙΕΣ 

1. Για εργασίες μετά το κανονικό σύμφωνα με τα παρα¬ 
πάνω ωράριο και τις αργίες, εισπράττεται «προσαύξηση 
στα αντίστοιχα» φορτοεκφορτωτικά και κομιστικά δικαιώ¬ 
ματα σε ποσοστό που καθορίζεται από τις σχετικές τιμο¬ 
λογιακές διατάξεις. 

2. Σε περίπτωση απασχόλησης ή αναμονής του υπαλλη¬ 
λικού προσωπικού του Οργανισμού μετά το κανονικό ωρά¬ 
ριο και τις αργίες, σε εργασίες για τις οποίες δεν εισπράτ- 
τονται υπερωριακά δικαιώματα του Οργανισμού, καταλο¬ 
γίζονται για κάθε ώρα και υπάλληλο δρχ. 1.167. 

3. Το «Άρθρο 8» συμπληρώνεται στις παρ. 4 και 5 ως 
εξής: 

«παρ. 4. Ματαίωσης.» μέχρι την 07.00 για την α' 

βάρδια και την 10.30 για τη β' βάρδια». 

«παρ. 5. Μη ομαδοποίησης.» μέχρι την 10.00 για 


την α’ βάρδια και την 15.30 για τη β' βάρδια». 

4. Στο «Τιμολ. αριθ. 7» όλες οι τιμές προσαυξάνονται 
6,5% πλην των τιμών στην 3η και 4η στήλη του πίνακα και 
της παρ. 5. 

5. Στο «Τιμολ. Αριθ. 7Α» όλες οι τιμές προσαυξάνονται 
6,5% πλην των τιμών στην 3η και 4η στήλη του Πίνακα και 
της παρ. 2. 

6. Στο «Τιμολ Αριθ. 7Β» όλες οι τιμές προσυξάνονται 
6,5% πλην των τιμών της παρ. 4. 

7. Στα «Τιμολ. Αριθ. 9 και 9Α» όλες οι τιμές προσυξάνο- 
νται 4%. 

8. Στις «Γενικές Διατάξεις* προσαυξάνονται 4%. Οι τι¬ 
μές των παρ. 6 και 10. 

9. Στο «Τιμολ. Αριθμ. 14 προσαυξάνονται 6,5% οι τιμές 
των 2 πρώτων στηλών. 

10. Στο «Τιμολ. αριθ. 16Α» όλες οι τιμές προσυξάνονται 
6,5%. 

11. Στα «Τιμολ. Αριθ. 20, 20Α και 20Β» όλες οι τιμές 
προσυξάνονται 6,5% 

12. Μετά το «Τιμολ. Αριθ. 20Β» προστίθεται κείμενο ως 
εξής: 

«ΦΟΡΤΙΑ ΜΕ ΠΟΣΟΤΙΚΕΣ ΑΠΟΔΟΣΕΙΣ ΠΕΡΑΝ ΤΩΝ 
ΟΠΟΙΩΝ ΙΣΧΥΟΥΝ ΠΡΟΣΑΥΞΗΣΕΙΣ ΑΝΤΙΣΤΟΙΧΕΣ ΜΕ 
ΤΙΣ ΥΠΕΡΩΡΙΑΚΕΣ» 


Σάκκοι 100 τόννοι 

Βαμβάκια 80 τόννοι 

Βαμβακια (με πρέσσα) 120 τόννοι 

Γάλατα (κιβώτια) 80 τόννοι 

Καπνά (δέματα) 80 τόννοι 

Καπνά (δέματα με πρέσσα) 120 τόννοι 

Χαρτόμαζα (χύμα) 120 τόννοι 

Βαρέλια (300 χιλ. και άνω) 150 τόννοι 

Βαρέλια (κάτω των 300 χιλ.). 120 τόννοι 

Ξυλεία (δέματα ασαμπανιάριστα) 120 δέματα 

Χαρτί (ρόλλσι 1 τόν. και άνω 
ασαμπανιάριστα) 120 τόννοι 

Χαρτί (ρόλλοι κάτω του 1 τον. 

ασαμπανιάριστα) 240 ρόλλοι 

ΒΙΟ ΒΑ08-3ϋΝ(33 (1 τόν. και άνω) 240 τεμάχια 

ΒΙΟ ΒΑΘ3-3ϋΝΘ3 (κάτω του 1 τόν.) 240 τόννοι 

Νήματα (κιβώτια) 80 τόννοι 

Κορμοί 80 τεμάχια 

Μπανάνες (κιβώτια) 80 τόννοι 

Γ. Στο «Τιμολόγιο Πληρωμής Φορτοεκφορτωτικών Δι¬ 
καιωμάτων Σωματείων ΟΛΘ» να ισχϋσουν προσαυξήσεις 
ύφους 17% για εργασίες φορτοεκφόρτωσης πλοίων ως 
εξής: 

1. Στο «Τιμολ. Αριθ. 1» όλες οι τιμές προσαυξάνονται 
17% πλην των τιμών στην 3η, 4η και 5η στήλη του Πίνακα 
και της παρ. 5. 

2. Στο «Τιμολ. Αριθ. ΙΑ» όλες σι τιμές προσαυξάνονται 
17% πλην των τιμών στην 3η και 4η στήλη. 

3. Στο «Τιμολ. Αριθ. 1Β και 1 Γ» όλες οι τιμές προσαυξά¬ 
νονται 17%. 

4. Στο «Τιμολ. Αριθ. 3,3Α και 3Β» όλες οι τιμές προσαυ¬ 
ξάνονται 17%. 

5. Στο «Τιμολ. Αριθ. 4» όλες οι τιμές πλην εκείνων της 
5ης στήλης προσαυξάνονται 17%. 

6. Στο «Τιμολ. Αριθ. 6.2» όλες οι τιμές προσαυξάνονται 
17 %. 


7. Οι παραπάνω αυξήσεις του 17% θα υπολογισθούν 
«αθροιστικά» με το ποσοστό 6,5% μεσοσταθμικά που έχει 

αποφασισθεί με την αρ. 24930/7.10.96 απόφαση του ΔΣ/ 
ΟΛΘ. 

Η απόφαση αυτή να δημοσιευθεϊ στην Εφημερίδα της 
Κυβερνήσεως και να αρχίσει να ισχύει 10 ημέρες μετά τη 
δημοσίευσή της. 

Πειραιάς, 14 Ιανουάριου 1997 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΓΕΩΡΓΙΟΣ ΔΡΥΣ ΜΙΛΤ. ΠΑΠΑΪΩΑΝΝΟΥ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 

-♦ 

Αριθ. 44982/96 (2) 

Έγκριση Οργανισμού Εσωτερικής Υπηρεσίας του ΚΑΠΗ 
Δήμου Νέας Ιωνίας Ν. Αττικής. 

Ο ΠΡΟΪΣΤΑΜΕΝΟΣ ΠΕΡΙΦ/ΚΗΣ Δ/ΣΗΣ ΑΘΗΝΩΝ 
Έχοντας υπόψη: 

1 ■ Τις διατάξεις των άρθρων 4, 5 και 12 του Ν. 1188/81 
«περί κυρώσεως του κωδικός περί καταστάσεως προσω¬ 
πικού Οργανισμών Τοπικής Αυτοδιοικήσεως», όπως τρο¬ 
ποποιήθηκαν με τις όμοιες του άρθρου 8 παρ. 5 του Ν 
2307/95. 

2. Την 59/96 απόφαση του Δημοτικού Συμβουλίου 
Νέας Ιωνίας, με την οποία εκφράζει τη σύμφωνη γνώμη 
του για την 9/96 απόφαση του Διοικητικού Συμβουλίου 
του ΚΑΠΗ Δήμου Νέας Ιωνίας, όπου ψηφίζεται ο Οργανι¬ 
σμός Εσωτερικής Υπηρεσίας αυτού. 

3. Τη σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 5/24.10.96 πρακτικό του, 
αποφασίζουμε: 

Εγκρίνουμε την 9/96 απόφαση του Διοικητικού Συμ¬ 
βουλίου του ΚΑΠΗ Δήμου Νέας Ιωνίας περί ψηφίσεως του 
Οργανισμού Εσωτερικής Υπηρεσίας (Ο.Ε.Υ.) αυτού ως 
εξής: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΚΑΠΗ ΔΗΜΟΥ Ν. ΙΩΝΙΑΣ 

Άρθρο 1 

Γενικές Διατάξεις 

Στην περιφέρεια του Δήμου Ν. Ιωνίας Αττικής, ύστερα 
από την 179/83 πράξη του Δημοτικού Συμβουλίου του, 
που εγκρίθηκε με την ΔΕ 21029/83 απόφαση Νομάρχη 
Αν. Αττικής, η οποία κατόπιν δημοσιεύθηκε στο ΦΕΚ 
αριθμ. 245/12.5.83 τ.Β' συστήθηκε ίδιο Νομικό Πρόσωπο 
υπό την άμεση εξάρτηση του Δήμου Ν. Ιωνίας με το όνομα 
«ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
ΝΕΑΣ ΙΩΝΙΑΣ ΑΤΤΙΚΗΣ». 

Περαιτέρω το Νομικό αυτό Πρόσωπο ψήφισε Κανονι¬ 
σμό Εσωτερικής Λειτουργίας και Διαχείρισης (πράξη 1/ 
31.8.83 διοικήσεως ΚΑΠΗ Ν. Ιωνίας), ο οποίος μεταγενέ¬ 
στερα τροποποιήθηκε με την 402/10.10.83 Πράξη του 
Δημοτ. Συμβουλίου Ν. Ιωνίας (ΦΕΚ 51/1.2.1984 τ.Β') και 
την 511/94 πράξη του ίδιου Συμβουλίου. 

Με βάση αυτόν τον Κανονισμό λειτούργησε το ΚΑΠΗ 
Δ.Ν. Ιωνίας έως σήμερα, ως ένα ενιαίο και αυτόνομο Ν.Π., 
δυνάμενο να ιδρύει Παραρτήματα μέσα στα όρια του Δή¬ 
μου για την εξυπηρέτηση των κατοίκων. 


Έτσι σήμερα στην Περιφέρεια του Δήμου Ν. Ιωνίας λει¬ 
τουργούν (4) Παραρτήματα του ενιαίου Νομικού Προσώ¬ 
που με τις προσωνυμίες: 

1 ο ΚΑΠΗ Δήμου Ν. Ιωνίας (έδρα Ελευθερούπολη) 

2ο ΚΑΠΗ Δήμου Ν. Ιωνίας (έδρα Περισσός) 

3σ ΚΑΠΗ Δήμου Ν. Ιωνίας (έδρα Καλογρέζα) 

4ο ΚΑΠΗ Δήμου Ν. Ιωνίας (έδρα Περιοχή Αγίων Αναργύ¬ 
ρων) 

Με τον παρόντα Οργανισμό διατηρείται η λειτουργία 
των Παραρτημάτων, ως αποκεντρωμένων τμημάτων του 
ενός και ενιαίου Νομικού Προσώπου, χωρίς αυτοτελή και 
αυτόνομο λειτουργία, με τα δεδομένα όριά τους. 

Το Δ.Σ. του Ν.Π. με απόφασή του εγκριθησομένη από 
το Δημοτ. Συμβούλιο είναι δυνατόν να προχωρεί στην 
ίδρυση Νέου Παραρτήματος, στην κατάργηση υφισταμέ¬ 
νου, στη μετακίνηση της έδρας των εγκαταστάσεών του, 
στη μετατροπή των ορίων λειτουργίας Παραρτήματος 
κ.λπ. 

Οι προσωνυμίες των (4) Παραρτημάτων από τις εφαρ¬ 
μογές του Παρόντος Οργανισμού θα έχουν ως εξής: 
ΚΑΠΗ Δήμου Ν. Ιωνίας: Παράρτημα Ελευθερούπολης 
ΚΑΠΗ Δήμου Ν. Ιωνίας: Παράρτημα Καλογρέζας 
ΚΑΠΗ Δήμου Ν. Ιωνίας: Παράρτημα Περισσού 
ΚΑΠΗ Δήμου Ν. Ιωνίας: Παράρτημα Αγ. Αναργύρων 

Άρθρο 2 

Συγκρότηση Υπηρεσιών 

Τις υπηρεσίες του Νομ. Προσώπου, με την προσωνυμία 
«ΚΑΠΗ Δήμου Ν. Ιωνίας» συγκροτούν: 

1. Διεύθυνση ΚΑΠΗ 

1 α. Γραφείο Διοικήσεως και οικον. Διαχειρίσεως 

2. Τμήμα Κοινών. Προνοίας 

3. Τμήμα Υγειονομικής Υπηρεσίας 

Άρθρο 3 

Διάρθρωση Υπηρεσιών 

Οι ως άνω Υπηρεσίες διαρθρώνονται περαιτέρω ως 
εξής: 

1. Διεύθυνση ΚΑΠΗ 

Ια. Γ ραφείο διοίκησης και οικον. Διαχείρισης (διοικητι¬ 
κοί υπάλληλοι) 

2. Τμήμα Κοινωνικής Προνοίας 

α. Γραφείο Κοιν. Υπηρεσίας (Κοινών. Λειτουργοί) 
β. Γ ραφείο Οικογ. Εξυπηρέτησης (οικογ. Βοηθοί) 

3. Τμήμα Υγειονομικής Υπηρεσίας 
α. Ιατρείο 

β. Γραφείο Επαγγελμάτων Υγείας 
(αδελφές νοσοκόμοι, επισκέπτριες υγείας, φυσιοθε¬ 
ραπευτές, εργοθεραπευτές) 

Άρθρο 4 

Διαβάθμιση προσωπικού 

Οι θέσεις του προσωπικού του ΚΑΠΗ Δήμου Ν. Ιωνίας 
διαμορφώνονται σε κλάδους, βαθμούς και ειδικότες ως 
εξής: 

Α. Διοικητικό Προσωπικό 

Κλάδος ΠΕΙ Διοικητικού: (1) θέση, με βαθμούς Δ-Α 
Κλάδος ΔΕΙ Διοικητικού: (2) θέσεις, με βαθμούς Δ-Α 
Β. Κοινωνικοί Λειτουργοί 

Κλάδος ΤΕ2 Κοινών. Λειτουργών: (5) θέσεις, με βαθ¬ 
μούς Δ-Α 

Γ. Ιατροί 

Κλάδος ΠΕΙ 5 Ιατρών, ειδικότητας Γηριατρικής: (1) 
θέση. 

Παθολογίας: (1) θέοη 
με βαθμούς Γ-Α. Σύνολο (2) 

Δ. Επισκέπτριες Υγείας 

Κλάδος ΤΕ6 Επισκεπτριών Υγείας: (2) θέσεις, βαθμούς 
Δ-Α. 

Ε. Αδελφές Νοσοκόμοι 

Κλάδος ΤΕ8 Αδελφών Νοσοκόμων: (3) θέσεις, με βαθ¬ 
μούς Δ-Α. 

ΣΤ. Φυσιοθεραπευτές 

Κλάδος ΤΕ10 Φυσιοθεραπευτών: (4) θέσεις, με βαθ¬ 
μούς Δ-Α. 

Ζ. Εργοθεραπευτές 

Κλάδος ΤΕ18, Εργοθεραπευτών: (4) θέσεις, με βαθ¬ 
μούς Δ-Α. 

Η. Οικογενειακοί βοηθοί 

Κλάδος ΥΕ15, Οικογ. βοηθών: (8) θέσεις, με βαθμούς 
Ε-Β. 

Άρθρο 5 

Υπηρετούντες Υπάλληλοι 

Κατά την ημερομηνία ψήφισης του Οργανισμού Εσωτε¬ 
ρικής Υπηρεσίας στο ΚΑΠΗ Δήμου Ν. Ιωνίας υπηρετού¬ 
σαν, ως μόνιμο προσωπικό, σε προσωπαγείς θέσεις. 
Κοινωνικοί λειτουργοί, κλάδου ΤΕ2: (5) 

Διοικητικοί υπάλληλοι, κλάδου ΔΕΙ: (1) 

Επισκ. Υγείας, κλάδου ΤΕ6: (1) 

Αδελφές νοσοκόμοι, κλάδου ΤΕ8: (3) 
Φυσικοθεραπευτές, κλάδου ΤΕ10: (4) 
Εργοθεραπευτές, κλάδου ΤΕ18: (3) 

Οικογ. Βοηθοί, κλάδου ΥΕ15: (5) 

Με τον παρόντα Οργανισμό συστήνονται συνολικά (9) 
εννέα νέες θέσεις, κατανεμόμενες ως εξής: 

Α. Διοικητικό Προσωπικό 
Κλάδος ΠΕΙ Διοικητικού: (1) θέση 
Κλάδος ΔΕΙ Διοικητικού: (1) θέση 
Β. Ιατροί 

Κλάδος ΠΕΙ 5 Ιατρών, ειδικότητας Γηριατρικής: (1) 
θέση 

Ειδικότητα Παθολογίας: (1) θέση. Σύνολον: (2) θέ¬ 
σεις. 

Γ. Επισκέπτριες Υγείας 

Κλάδος ΤΕ6 Επισκεπτριών Υγείας: (1) θέση. 

Δ. Εργοθεραπευτές 

Κλάδος ΤΕ18 Εργοθεραπευτών: (1) θέση. 

Ε. Οικογ. Βοηθοί 

Κλάδος ΥΕ15, Οικογ. Βοηθών: (3) θέσεις 
Άρθρο 6 

Προσόντα Διορισμού 

Τα τυπικά προσόντα διορισμού, τα καθήκοντα, οι περιο¬ 
ρισμοί, η αστική ευθύνη, ο χρόνος εργασίας, τα δικαιώ¬ 
ματα, οι μεταβολές της υπηρεσιακής κατάστασης, οι ηθι¬ 
κές αμοιβές, τα πειθραχικά αδικήματα, οι ποινές, η ιατρο¬ 
φαρμακευτική και νοσοκομειακή περίθαλψη, η λύση ή μη 
υπαλληλικής σχέσεως κ.λπ., των από τον παρόντα Οργα¬ 
νισμό προβλεπομένων τακτικών μονίμων υπαλλήλων διέ- 
πονται από τις διατάξεις των Νόμων: 1188/81, 1586/86, 
1290/94 και τις εν γένει εκάστοτε ισχύουσες διατάξεις 


που αφορούν στην πρόσληψη προσωπικού από Ν.Π.Δ.Δ. 
των Ο.Τ.Α. 

Ειδικότερα ως προς τις θέσεις των ιατρών προτιμόμενα 
προσόντα είναι η κατοχή της ειδικότητας, κατά σειρά, του 
γηριάτρου και του παθολόγου. 

Άρθρο 7 

Διευθυντής ΚΑΠΗ - Προϊστάμενοι Τμημάτων 

1. Ως Δ/ντής ΚΑΠΗ Δ.Ν. Ιωνίας επιλέγεται υπάλληλος 
του Κλάδου ΠΕΙ, με σπουδές, κατά προτίμηση, στις Κοι¬ 
νωνικές και Παιδαγωγικές Επιστήμες, την Ψυχολογία, τη 
Δημόσια Διοίκηση, τα Οικονομικά, τα Νομικά και προϋπη¬ 
ρεσία σε ανάλογο τομέα δράσεως. Σε περίπτωση που για 
τον έναν ή τον άλλο λόγο, η θέση παραμένει κενή, το έργο 
της διευθύνσεως εκτελείται, όπως ο Κανονισμός ορίζει, 
από τη Διοίκηση του Νομικού Προσώπου. 

2. Ως Προϊστάμενος του Γ ραφείου Διοικήσεως και Οι¬ 
κονομικής διαχειρίσεως ορίζεται ο Δ/ντής του ΚΑΠΗ. Σε 
περίπτωση που η θέση Δ/ντού παραμένει κενή, καθήκο¬ 
ντα Πρ/νου του Γ ραφείου εκτελεί ο αρχαιότερος εκ των 
υπηρετούντων Διοικ. Υπαλλήλων. 

3. Ως Προϊστάμενος του Τμήματος Κοινωνικής Πρό¬ 
νοιας επιλέγεται Κοινωνικός Λειτουργός του Κλάδου ΤΕ2, 
με βαθμό Β’ ή Α'. 

4. Ως Προϊστάμενος του Τμήματος Υγειονομικής Υπη¬ 
ρεσίας επιλέγεται Ιατρός του κλάδου ΠΕΙ 5. 

Σε περίπτωση που για τον έναν ή τον άλλον λόγο, δεν 
υπηρετεί ιατρός μόνιμος και η θέση παραμένει κενή, ανα¬ 
πληρώνεται προσωρινά από υπάλληλο των κλάδων ΤΕ6, 
ΤΕ8, ΤΕ10 και ΤΕ18, με βαθμό ή Α, ύστερα από αιτιολο¬ 
γημένη απόφαση του Δ.Σ. του Νομ. Προσώπου. 

5. Τον Προϊστάμενο Τμήματος που απουσιάζει αναπλη¬ 
ρώνει τα καθήκσντά του ο αρχαιότερος εκ των λοιπών 
υπαλλήλων του Τμήματος, με βαθμό Β' ή Α’. 

Το Διευθυντή ΚΑΠΗ απουσιάζοντα ή κωλυόμενσν ανα¬ 
πληρώνει, ύστερα από αιτιολογημένη απόφαση του Διοικ. 
Συμβουλίου του Νομικού Προσώπου, ένας εκ των Προϊ¬ 
σταμένων των Τμημάτων. 

Άρθρο 8 

Κατανομή Προσωπικού 

Η κατανομή του προσωπικού, κατά παράρτημα, αποφα- 
σίζεται από το Διοικ. Συμβούλιο του Νομικού Προσώπου 
Σε κάθε προσωπικού λαμβάνονται υπόψη οι πραγματικές 
ανάγκες, λειτουργίας του και πάντως έχει προτεραιότητα 
η τοποθέτηση (1) ενός τουλάχιστον υπαλλήλου εκ των ει¬ 
δικοτήτων Κοιν. Λειτουργών, αδελφών νοσοκόμων ή 
επισκ. Υγείας, φυσικοθεραπευτών, εργοθεραπευτών και 
(2) οικογ. Βοηθών. 

Το Διοικητικό Συμβούλιο είναι δυνατόν να μετακινεί, για 
το συμφέρον και τις ανάγκες της υπηρεσίας, υπάλληλο 
από Παραρτήματος σε Παράρτημα δεχόμενο ανάλογη ει¬ 
σήγηση του Διευθυντσύ. 

Οι Προϊστάμενοι των Τμη μάτων ασκούν παραλλήλως και 
το κύριο έργο τους, τοποθετούμενοι σε Παραρτήματα. 

Άρθρο 9 
Αρμοδιότητες 

0 Διευθυντής του ΚΑΠΗ: Προΐσταται, εποπτεύει και 
επιβλέπει όλο το προσωπικό του ΚΑΠΗ από διοικητικής 
πλευράς. Στεγάζεται στο χώρο όπου στεγάζεται η Διοί¬ 
κηση. 

- Παρίσταται σε κάθε συνεδρίαση του Διοικ. Συμβου¬ 
λίου του Νομικού Προσώπου, άνευ ψήφου και εισηγείται 
θέματα της αρμοδιότητός του, συνεργαζόμενος στενά με 
αυτό. 

-Εφαρμόζει πιστά τον Οργανισμό Εσωτερικής Λει¬ 
τουργίας και τον Κανονισμό καθώς και τη λοιπή Νομοθε¬ 
σία. Έχει την πειθαρχική εξουσία που ο Νόμος ορίζει για 
τη θέση του. 

- Έχει την ευθύνη, σε συνεργασία με τους Προϊσταμέ¬ 
νους των Τμημάτων, τους Συντονιστές και το λοιπό Προ¬ 
σωπικό, αλλά και το Δ.Σ. του Νομικού Προσώπου γι στην 
εκπόνηση, οργάνωση κι εφαρμογή Προγραμμάτων Κοινω¬ 
νικής Πολιτικής και αντιλήψεις στο χώρο του ΚΑΠΗ ή και 
σε ευρύτερους κοινωνικούς χώρους στα διοικητικά όρια 
του Δήμου Ν. Ιωνίας που έχει άμεση συνάφεια και σχέση 
με αυτό. Για το σκοπό αυτό έρχεται σε επαφή με την Κοι¬ 
νωνική Υπηρεσία του Δήμου, με συλλόγους και φορείς, 
μεμονωμένα άτομα κ.λπ., που δραστηριοποιούνται στο 
χώρο της αντιμετώπισης των προβλημάτων της τρίτης ηλι¬ 
κίας. Προβάδισμα στις ενέργειες αυτές έχουν σε κοινωνι¬ 
κούς λειτουργούς. 

- Έχει τη γενική ευθύνη των προμηθειών και του εξο¬ 
πλισμού των Γραφείων και Παραρτημάτων, της τήρησης 
των διαφόρων βιβλίων του αρχείου, ενώ προσυπογράφει, 
σε σχέδιο, κάθε εξερχόμενο έγγραφο μετά τον αρμόδιο 
υπάλληλο και πριν υπογράψει ο Πρόεδρος του Νομικού 
Προσώπου. 

- Συγκαλεί το σώμα των εργαζομένων στο ΚΑΠΗ, του¬ 
λάχιστον μια φορά το εξάμηνο και εισηγείται προς συζή¬ 
τηση θέματα διοίκησης και λειτουργίας, αν δεν έχει ανα¬ 
θέσει την εισήγηση σε άλλον, που έχει ειδικότερες γνώ¬ 
σεις. Για τη συνάντηση αυτή ενημερώνεται το Δ. Συμβού¬ 
λιο, το οποίο είναι δυνατόν και να παρίσταται. 

- Τηρεί τα δελτία παρουσίας του προσωπικού και ρυθ¬ 
μίζει τα θέματα που αφορούν στην προσέλευση και απο¬ 
χώρηση, με βάση της βάρδιες του. 

Γραφείο διοικήσεως και οικονομικής διαχειρίσεως 

Οι διοικητικοί υπάλληλοι που έχουν τα προσόντα του 
κλάδου ΔΕΙ Διοικητικού τοποθετούνται στο γραφείο, 
όπου εδρεύει η διοίκηση του ΚΑΠΗ: 

- Διεξάγουν όλη τη διοικητική και οικονομική υπηρεσία, 
αρχειοθετούν τα θέματα των συνεδριάσεων του Δ.Σ. του 
Ν.Π., καταγράφουν τις συνεδριάσεις με τις αποφάσεις σε 
χρονολογική σειρά οι οποίες μονογράφονται από τον Πρό¬ 
εδρο και τα μέλη, τηρούν το πρωτόκολλο και αρχειοθε¬ 
τούν την εσωτερική και εξωτερική αλληλογραφία, συντάσ¬ 
σουν κατά τις οδηγίες του Δ.Σ. του Νομικού Προσώπου 
τον προϋπολογισμό και τις τυχόν αναμορφώσεις - τροπο¬ 
ποιήσεις του και τον Απολογισμό, επιμελούνται των διαδι¬ 
κασιών προμηθειών εξοπλισμού, βάσει των αιτημάτων που 
προωθούν προς τη διεύθυνση οι Συντονιστές των Παραρ¬ 
τημάτων, εκδίδουν τη μισθοδοσία του προσωπικού, κό¬ 
βουν τα εντάλματα, αφού έχουν ελέγξει την πληρότητα 
και νομιμότητα των δικαιολογητικών μέσα στα όρια των πι¬ 
στώσεων του Προϋπολογισμού. 

- Ο Προϊστάμενος του Γραφείου και Διευθυντής του 
ΚΑΠΗ έχει την ευθύνη της κατανομής του έργου του Τμή¬ 
ματος. Είναι αυτός που, εκτός των άλλων, τηρεί τα βιβλία 
μητρώου των υπαλλήλων ελέγχει και υπογράφει όλα τα 


εντάλματα πληρωμής που εκδίδονται από το Γ ραφείο και 
είναι συνυπεύθυνος με τον Πρόεδρο για τη νομιμότητα 
κάθε δαπάνης. 

ΤΜΗΜΑ ΚΟΙΝΩΝΙΚΗΣ ΠΡΟΝΟΙΑΣ 

Ο Προϊστάμενος του Τμήματος Κοινωνικός λειτουργός 
συνεργάζεται στενά με το Διευθυντή του ΚΑΠΗ, τη Διοί¬ 
κηση και τους κοινωνικούς λειτουργούς με στόχο την υλο¬ 
ποίηση των αρχών και κατευθύνσεων του αντικειμένου ερ¬ 
γασίας των κοινωνικών λειτουργών. 

Στις συγκεντρώσεις των εργαζομένων του ΚΑΠΗ ειση- 
γείται θέματα της αρμοδιότητός του, ενώ μπορεί να παρί- 
σταται, άνευ ψήφου, στις συνεδράαεις του Δ.Σ. του Νομι¬ 
κού Προσώπου, εφόσον συζητούνται θέματα αποκλειστι¬ 
κής αρμοδιότητας των κοινωνικών λειτουργών. 

Είναι ο επιστημονικά υπεύθυνος για την παρακολού¬ 
θηση της πρακτικής άσκησης σπουδαστών σχολών Κοινω¬ 
νικής Εργασίας. 

Εάν για οποιοδήποτε λόγο η θέση του Προϊσταμένου 
του Τμήματος πσραμείνει κενή μπορεί το Δ.Σ. του Νομι¬ 
κού Προσώπου με αιτιολογημένη απόφασή του να ορίσει 
προσωρινά έναν εκ των υπηρετούντων Κοιν. Λειτουργών 
στο ΚΑΠΗ ως αναπληρωτή Προϊσταμένου. 

Γραφείο Κοινών, Υπηρεσίας 
Οι Κοινωνικοί λειτουργοί: 

— Συνεργάζονται με τα μέλη του ΚΑΠΗ με σκοπό να 
συμβάλλουν στην αντιμετώπιση τυχόν ατομικών, οικογε¬ 
νειακών και ψυχολογικών προβλημάτων τους, με απόλυτο 
σεβασμό στην αξιοπρέπεια, τα δικαιώματα και την προσω- 
ικότητά τους. 

- Έχουν την ευθύνη της επικοινωνίας με συλλόγους, 
φορείς, παράγοντες και κατοίκους της περιοχής, με 
σκοπό τη διαφώτισή τους για το έργο του ΚΑΠΗ και τη 
συμμετοχή τους στο Πρόγραμμά του. 

- Οργανώνουν, συνεργοζόμενοι με τη Διοίκηση του Νο¬ 
μικού Προσώπου τους Προϊσταμένους και τους λοιπούς 
εργαζομένους, αλλά και τις διάφορες επιτροπές των με¬ 
λών, δραστηριότητες και εκδηλώσεις (Ψυχαγωγικές, προ- 
νοιακές, επιμορφωτικές, καλλιτεχνικές κ.λπ.), εμπλέκο¬ 
ντας στο σχεδιασμό και την υλοποίηση, όπου είναι δυνα¬ 
τόν, και εθελοντές από τον Κοινωνικό Περίγυρο. 

- Συμμετέχουν στον επιστημονικό σχεδιασμό της ερ¬ 
γασίας τους (μελέτη, έρευνα, καταγραφή προβλημάτων 
ατόμων τρίτης ηλικίας γενικότερα, μελών του ΚΑΠΗ ειδι¬ 
κότερα, αλλά και άλλων ομάδων του πληθυσμού που με 
τον έναν ή τον άλλον τρόπο συνδέονται με το χώρο δρά¬ 
σης τους, εκπόνηση προγραμμάτων και υλοποίησής 
τους), συνεργοζόμενοι με τη Διοίκηση του Ν. Προσώπου, 
την Κοινωνική Υπηρεσία του Δήμου, Πανεπιστήμια και 
Επιστημονικούς φορείς. 

- Υλοποιούν Κοινοτικά ή διαδημοτικά προγράμματα 
Κοινωνικής Πολιτικής, στο βαθμό που αυτά αναφέρονται 
στα προβλήματα του ΚΑΠΗ. 

Γραφείο Οικσν. Εξυπηρετήσεως 
Οι οικογενειακοί βοηθοί: 

- Επιμελούνται της καθαριότητας του χώρου, όπου 
στεγάζεται κάθε Παράρτημα καθώς και της λειτουργίας 
της καντίνας. 

- Προσφέρουν τις υπηρεσίες τους στο σπίτι μελών με 
τις περιπτώσεις εκίνες που τα μέλη ζουν μόνα τους και 
έχουν ιδιαίτερες ανάγκες βοήθειας. Το σχετικό πρό- 

γραμμα επισκέψεων ρυθμίζεται από τον Κοιν. λειτουργό 
κάθε Παραρτήματος, σε συνεργασία με τους οικογ. Βοη¬ 
θούς. 

- Η «Κατ' οίκον» βοήθεια συνϊσταται στην παροχή των 
εξής υπηρεσιών: μαγείρεμα, προμήθεια τροφίμων, στοι¬ 
χειώδης καθαριότητα, διάφορες μικροεξυπηρετήσεις έξω 
από το σπίτι. 

- Σε εξαιρετικές περιπτώσεις είναι δυνατόν να προ¬ 
σφέρουν τις υπηρεσίες της και σε μη μέλη, ύστερα από 
σχετικό αίτημα και άδεια του Προϊσταμένου του Τμήμα¬ 
τος. 

Εφόσον πρόκειται για όχι μεμονωμένες περιπτώσεις, 
αναπτύσσεται προγραμματισμός από την επιστημονική 
ομάδα κάθε Παραρτήματος, που ενημερώνει σχετικά τη 
διοίκηση του Νομ. Προσώπου. 

ΤΜΗΜΑ ΥΓΕΙΟΝΟΜΙΚΗΣ ΥΠΗΡΕΣΙΑΣ 

Ο Προϊστάμενος του Τμήματος Ιατρός συνεργάζεται 
στενά με το Δ/ντή του ΚΑΠΗ, τη Διοίκηση και τους εργα¬ 
ζομένους του Τμήματός του, με στόχο την υλοποίηση των 
αρχών και κατευθύνσεων του αντικειμένου εργασίας των 
ιατρών και των αδελφών νοσοκόμων ή επισκεπτριών 
υγείας, των φυσιοθεραπευτών και των εργοθεραπευ- 
τών. 

Στις συγκεντρώσεις των εργαζομένων του ΚΑΠΗ ειση- 
γείται θέματα της αρμοδιότητας του, ενώ μπορεί να παρί- 
σταται, άνευ ψήφου, στις συνεδριάσεις του Δ.Σ. του Νομι¬ 
κού Προσώπου, εφόσον συζητούνται θέματα αποκλει¬ 
στικά του τμήματός του. Είναι γενικά ο επιστημονικά 
υπέυθυνος του προγράμματος πρακτικής άσκησης, συ- 
νεργαζόμενος στενά με τους φυσιοθεραπευτές, τους ερ- 
γοθεραπευτές και τις επισκέπτριες υγείας ή αδελφές νο¬ 
σοκόμους. 

Ιατρείο 

Σε κάθε Παράρτημα ιδρύεται και λειτουργεί Ιατρείο με 
Ιατρό και επισκέπτρια υγείας ή αδελφή νοσοκόμο που 
ανήκει στο Γραφείο. Οι ιατροί, σε έκτακτες περιπτώσεις, 
επισκέπτονται στο σπίτι τους μέλη που είναι ανασφάλιστα 
ή είναι ασφαλισμένα στον Ο.Γ.Α. 

Στα πλαίσια της Προληπτικής Ιατρικής τα στελέχη του 
Ιατρείου διαφωτίζουν και κατευθύνουν τα μέλη οργανώνο¬ 
ντας ομιλίες και συζητήσεις, ενώ συμμετέχουν στη κατάρ¬ 
τιση διαφόρων προγραμμάτων. 

Περαιτέρω οι ιατροί έχουν την ευθύνη για την άρτια ορ¬ 
γάνωση του ιατρείου, τη φύλαξη και διαχείριση του φαρ¬ 
μακευτικού και υγειονομικού υλικού επικουρούμενοι στο 
έργο αυτό από τις επισκέτριες υγείας ή νοσηλεύτριες. 

Γ ραφείο επαγ/των υγείας 

Οι επισκέπτριες υγείας και οι αδελφές Νοσοκόμοι: 

- Βοηθούν τους ιατρούς κατά τις ημέρες και ώρες που 
λειτουργεί ιατρείο και συνευθύνονται στη φύλαξη και δια¬ 
χείριση του φαρμακευτικού και υγειονομικού υλικού. 

- Επισκέπτονται τα μέλη στο σπίτι τους και παρέχουν 
οδηγίες και νοησλευτικές φροντίδες. 

- Ενημερώνουν για θέματα ατομικής και δημόσιας 
υγείας και γενικά αναλαμβάνουν κάθε θέμα υγείας που 
αφορά στα μέλη και σε ειδικές περιπτώσεις, και τις οικο- 
γένειές τους. 

- Διενεργούν σειρά προληπτικών εξετάσεων, σε συ¬ 
νεργασία με τα Νοσοκομεία και τους άλλους υγειονομι¬ 
κούς φορείς της ευρύτερης περιφέρειας. (Πρωτογενής, 
δευτερογενής και τριτογενής πρόληψη). 


- Υλοποιούν με την καθοδήγηση ιατρών προγράμματα 
συμβουλευτικής υγείας και αγωγής υγείας σε θέματα οι¬ 
κογενειακού προγ/σμού σύνδεσης της οικογένειας με το 
νοσηλευτικό ίδρυμα αποκατάστασης ψυχικώς πασχόντων, 
αναπήρων κ.λπ. 

- Συμμετέχουν σε εκπονούμενα από την Κοινωνική 
Υπηρεσία του Δήμου, την Κοινότητα ή άλλους φορείς 
Προγράμματα άσκησης Αγωγής Υγείας και σε ομάδες πο¬ 
λιτών που έχουν άμεση σχέση με τα μέλη του ΚΑΠΗ (ενε¬ 
σοθεραπεία, πρώτες βοήθειες, μετρήσεις πίεσης, δια¬ 
βήτη, αιμοδοσία, διάφορα ίβεί, διατροφή, δωρεάν οργά¬ 
νων και σώματος, σεξουαλικά μεταδιδόμενα νοσήματα 
κ.λπ.). 

Οι φυσιοθεραπευτές: 

- Ασκούν, ύστερα από γραπτή διάγνωση του ιατρού, 
φυσιοθεραπευτική αγωγή στα μέλη του Κέντρου που 
έχουν ανάγκη και σε ανασφάλιστους δημότες ή ασφαλι¬ 
σμένους του Ο.Γ.Α. 

- Επισκέπτονται στο σπίτι μέλη του ΚΑΠΗ, για άσκηση 
φυσικοθεραπείας, εφόσον αυτά είναι ανασφάλιστα ή 
ασφαλισμένα στον Ο.Γ.Α. Είναι δυνατόν, κατόπιν αδείας 
του Προϊσταμένου του Τμήματος, να επισκέπτονται και μη 
μέλη, με την προϋπόθεση ότι είναι ανασφάλιστα ή είναι 
ασφαλισμένα στον Ο.Γ.Α. και υπάρχει παραπεμπτικό από 
νοσοκομειακό γιατρό. 

- Είναι δυνατόν στο χώρο του ΚΑΠΗ να δέχονται και 
ασθενείς, μη μέλη, εφόσον υπάρχει παραπεμπτικό από ια¬ 
τρό του Ταμείου και εφόσον η περίπτωση κριθεί αναλόγως 
από τον Προϊστάμενο του Τμήματος, και αν αυτός δεν εί¬ 
ναι ιατρός, από τον ιατρό που προσφέρει τις υπηρεσίες 
του, καθοιονδήποτε τρόπο στο ΚΑΠΗ. 

Εάν και εφόσον η περίπτωσή τους κρίνεται επείγουσα, 
ύστερα από σχετική διάγνωση που θα προκόψει από συ¬ 
νεργασία Πρ/νου Τμήματος και φυσιοθεραπευτή και δεν 
θα καλύπτεται άμεσα από το Ταμείο του. 

- Έχουν την ευθύνη της συντήρησης και καλής λει¬ 
τουργίας των μηχανημάτων που απαιτεί η ειδικότητά τους 
και γενικότερα του χώρου του Φυσικοθεραπευτηρίου. Ει- 
σηγούνται την αγορά νέων μηχανημάτων, την επισκευή ή 
καταστροφή παλαιών κ.λπ. 

- Είναι δυνατόν να προσφέρουν υπηρεσίες σε μέλη 
Ν.Π.Δ.Δ. του Δήμου Ν. Ιωνίας, ή άλλες ομάδες δημοτών, 
εάν αυτό κριθεί απαραίτητο από το Δ.Σ. του Νομικού Προ¬ 
σώπου και εφόσον φυσικά το επιτρέπουν οι ανάγκες των 
μελών του ΚΑΠΗ, που θα κρίνει σχετικά επί αιτημάτων. 

Οι Εργοθεραπευτές: 

- Αναπτύσσουν πρωτοβουλίες και δραστηριότητες, 
ώστε τα μέλη ν’ απασχολούνται δημιουργικά και παραγω¬ 
γικά. 

- Βοηθούν τα μέλη στην άσκηση της αυτοεξυπηρέτη¬ 
σης και στην ανάπτυξη ειδικών ενδιαφερόντων. Μπορούν 
να παρέχουν τις υπη ρεσίες τους στο σπίτι των μελών, όταν 
υπάρχει ειδική ανάγκη μετά από συνεργασία με τον Πρ/νο 
Τ μήματος και αν αυτός δεν είναι ιατρός, με τον υπηρετού¬ 
ντο μη μόνιμο ιατρό. 

- Συνεργάζονται με τους άλλους εργαζόμενους σε 
κάθε Παράρτημα στην οργάνωση και υλοποίηση διαφόρων 
Προγαμμάτων (επιμορφωτικών, ψυχαγωγικών, καλλιτεχνι¬ 
κών, δημιουργικής απασχόλησης κ.λπ.). 

- Οργανώνουν και συντηρούν εργοθεραπευτήριο στο 
χώρο καθενός εκ των Παρατημάτων. 

- Είναι δυνατόν να δέχονται στο χώρο του ΚΑΠΗ ή και 
κατ’ οίκον ασθενείς μη μέλη, εφόσον υπάρχει παραπε¬ 
μπτικό από ιατρό του Ταμείου τους, κι εφόσον η περί¬ 
πτωσή τους κριθεί θετικά κι από τον Προϊστάμενο του 
Τμήματος κι αν αυτός δεν ε'ιναι ιατρός από τον καθοιονδή- 
ποτε τρόπο παρέχοντας τις υπηρεσίες του ως Ιατρός του 
ΚΑΠΗ. 

Άρθρο 10 

Συγκρότηση και λειτουργία Επιστημονικής ομάδας 

Σε κάθε Παράρτημα συγκροτείται Επιστημονική Ομάδα. 
Σ’ αυτήν μετέχουν όλοι οι εργαζόμενοι. 

Έργο της Επιστημονικής Ομάδας ε'ιναι η συνεργασία 
όλων των ειδικοτήτων για την καλύτερη αντιμετώπιση των 
προβλημάτων των μελών του Παρ/τος. 

Την Επιστημονική Ομάδα συγκαλεί ο Συντονιστής σε 
συνεδρίαση κατά τακτά χρονικά διαστήματα και, το ολιγό- 
τερο μια φορά το μήνα. 

Ο Συντονσιτής εκλέγεται σε ειδική συνεδρίαση του 
Παρ/τος, που συγκαλεί την πρώτη εβδομάδα, κάθε Οκτω¬ 
βρίου, ο Δ/ντής του ΚΑΠΗ ο οποίος και προδρεύει σε αυτή 
τη συνεδρίαση. 

Ο Συντονιστής μπορεί να επανεκλεγεί και για δεύτερη ή 
τρίτη φορά κ.λπ., και μπορεί παράλληλα να είναι και Τμη- 
ματάρχης. 

Υποψήφιοι μπορούν να είναι οι υπάλληλοι όλων των ει¬ 
δικοτήτων, πλην των Οικογ. Βοηθών. 

Άρθρο 11 

Ωράριο Λειτουργίας Παρ/των 

Τα Παρατήματα του ΚΑΠΗ λειτουργούν συνεχώς κατά 
τις εργάσιμες ημέρες των δημοσίων υπηρεσιών. 

Ώρα ενάρξεως ορίζεται η 07.30. Ώρα λήξης η 20.00. 
Κατά τους χειμερινούς μήνες <1/10 - 31 /3) η ώρα ορίζεται 
η 19.00. 

Σε περιπτώσεις εκτάκτου ανάγκης, είναι δυνατόν το 
Δ.Σ. του Νομικού Προσώπου να τροποποιήσει το ωράριο 
σε ένα ή περισσότερα Παρ/ματα ή και ν' αναστε'ιλει τη λει¬ 


τουργία του, προσωρινά, ορίζοντας ταυτοχρόνως και τα 
της απασχολήσεως του προσωπικού. 

Οι εργαζόμενοι σε κάθε Παρ/μα (πλην των ιατρών και 
Διοικητ. Υπαλλήλων) προσφέρουν τις υπηρεσίες τους 
εντασσόμενοι, χωρίς εξαίρεση, οε βάρδιες. Αυτές ορίζο¬ 
νται από το Δ/ντή του ΚΑΠΗ, ο οποίος συνεργάζεται με 
τους Πρ/νους των Τμημάτων. 

Εκτός εξαιρετικών περιπτώσεων δεν ορίζεται βάρδια 
(π.μ. ή μ.μ.) χωρίς σ’ αυτήν να μην μετέχει οικογ. βοηθάς, 
η π.μ. από την οποία να προκύπτει ότι μοναδική υπάλλη¬ 
λος υπηρεσίας είναι οικογ. βοηθός. 


Αρθρο 12 


Από τις διατάξεις του Οργανισμού αυτού προκαλείται 
δαπάνη από τις συσταθησάμενες νέες θέσεις, η οποία για 
τον καταληκτικό τους βαθμό (βασικός μισθός + ΑΤΑ) υπο¬ 
λογίζεται ως εξής, (στρογγυλοποιημένα) καταθέση: 
Κλάδος ΠΕΙ Διοικητικού 2.500.000 

Κλάδος ΔΕΙ Διοικητικού 2.300.000 

Κλάδος ΠΕΙ 5 Ιατρών 5.000.000 

Κλάδος ΤΕ6 Επισκ. Υγείας 2.500.000 

Κλάδος ΤΕ18 Εργοθεραπευτών 2.500.000 

Κλάδος ΥΕ15 Οικογ. Βοηθών 5.000.000 

Σύνολο 19.800.000 


Ο μέσος όρος των τακτικών εσόδων του προϋπολογι¬ 
σμού του Ν.Π.Δ.Δ. κατά την τελευταία 2/ετία (1994 και 
1995) ε’ιναι: 120.000.000 δρχ. 

Η δαπάνη, έως τώρα, για την πρόσληψη ιατρών, με ανά¬ 
θεση έργου, ανερχόταν στα 4.000.000 ετησίως, περί¬ 
που. 


Η παρούσα να δημοσιευθεί στην Εφημερίδα της Κυβερ- 
νήσεως. 


Αθήνα, 9 Ιανουάριου 1997 

Με εντολή Γεν. Γραμ. Περιφέρειας 
Ο Προϊστάμενος της Περιφ. Διοίκησης 
ΔΗΜΗΤΡΙΟΣ Κ. ΠΑΠΑ ΝΙΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙ_ΕΧ 223211 ΥΡΕΤΟΡΙ*ΡΑΧ 5234312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημόσιευμάτων λοιπών Φ. Ε. Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσωΔ.Ο.Υ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 * (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ 18531 4171307 

ΠΑΤΡΑ (061)271249 

Κορίνθου 327 Τ. Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ -Από 16 σελίδες και άνω προσαύξηση 100 δρχ. ανά θσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

30.000 δρχ. 

1.500 

δρχ, 

Β' (Υπουργικές αποφάσεις κ.τλ.) 

50.000 » 

2.500 

» 

Γ (Διορισμοί, απολύσεις κ.τλ. Δημ. Υπαλλήλων) 

10.000 

500 

» 

Δ' (Απαλλοτριώσεις, πολεοδομία κτλ.) 

50.000 » 

2.500 


Αναπτυξιακών Πράξεων (Τ.Α.Π.Σ.) 

25.000 ·» 

1.250 


Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

500 

» 

Παράρτημα (Πίνακες επιτυχόντων διαγωνισμών) 

5.000 

250 


Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανώτατου Ειδικού Δικαστηρίου (Α.Ε.Δ.) 

3.000 

150 

Μ 

Ανωνύμων Εταιρειών & Ε.Π.Ε. 

150.000 

7.500 

» 

Προκηρύξεων Α.Σ.Ε.Π. 

ιο.οοο 

500 

Μ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

--- —■■■■■ ■ -- 

120.000 

6.000 



* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης {διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού είναι διπλάσιες των παραπάνω αναφερομέ νων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η Πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χοάνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

_Οι υπηρεσίες κοινού λειτουργούν καθημερινά από Οδ.ΟΟ' έως 13.30' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














